


NARVA LINNAVOLIKOGU
MÄÄRUS


Narva             								         _____.2014  nr _____

Projekti „Kodulinn kaunimaks” raames 
korteriühistute toetamise kord

Määrus kehtestatakse kohaliku omavalitsuse korralduse seaduse § 22 lg 1 punkti 5 alusel.
1. peatükk

ÜLDSÄTTED

§ 1.  Määruse reguleerimisala
(1) Projekti “Kodulinn kaunimaks” raames korteriühistute toetamise kord (edaspidi Kord) reguleerib korteriühistute sihtotstarbelist toetamist korterelamu(te) fassaadide rekonstrueerimise ja/või välisilme parandamise ning uuendamise (edaspidi toetus) eesmärgil Narva linnas. 
(2) Korras sätestatakse toetuse andmise eesmärk, toetatavad tegevused, nõuded taotlejale/toetuse saajale ja taotlusele, toetuse määr, taotluse esitamise tähtaeg ja asutus, kellele taotlus esitatakse, taotluse läbivaatamise tähtaeg, taotleja ja taotluse vastavaks või mittevastavaks tunnistamise alused ja kord ning toetuse väljamaksete teostamise tingimused ja kord.
(3) Korterelamu on Korra mõistes kolme või enama korteriga korterelamu, mis asub Narva linna haldusterritooriumil.
(4) Toetust eraldatakse Narva linna eelarves selleks ettenähtud vahendite piires.



§ 2. Toetuse eesmärk 
(1) Toetuse üldeesmärk on suurendada linna territooriumil elukeskkonna atraktiivsust ja elukvaliteeti kohaliku aktiivsuse suurendamise ja mittetulundusliku tegevuse arendamise kaudu. 
(2) Korteriühistute sihtotstarbelise toetuse eesmärgiks on: 
1) suurendada korteriühistute omaalgatust ja koostöötahet; 
2) tugevdada sotsiaalseid suhteid korterelamutes; 
3) parandada hoovide välisilmet; 
4) parandada korterelamute fassaadide välisilmet.

2. peatükk

TAOTLEJALE ESITATAVAD NÕUDED, TOETATAVAD TEGEVUSED
NING TOETUSE MÄÄR

§ 3. Nõuded toetuse taotlejale
(1) Toetust võib taotleda Narva linnas tegutsev korteriühistu, kes vastab korras sätestatud nõuetele (edaspidi taotleja). Toetust ei saa taotleda korteriühistu, kes on oluliselt rikkunud Ehitusseaduse ja/või Narva linna õigusaktide nõudeid ning on jätnud need rikkumised õigeaegselt ja nõuetekohaselt kõrvaldamata.
(2) Juhul, kui korteriühistu koosseisu kuulub enam kui üks elamu, võib korteriühistu taotleda toetust iga elamu kohta eraldi tingimusel, et taotletav elamu ning toetatavad tegevused vastavad korras sätestatud nõuetele. 
(3) Taotleja peab olema registreeritud mittetulundusühingute ja sihtasutuste registris vähemalt 6 kuud enne toetuse taotluse esitamist.

§ 4.  Toetatavad tegevused 
(1) Taotleja võib taotleda toetust lisas 1 nimetatud tegevuste (edaspidi tegevus) osas, kui rekonstrueeritava või parandatava ja uuendatava objekti (edaspidi objekt) olemasolev või kavandatav asukoht vastab käesoleva Korra § 1 lõike 3 nõuetele, samuti kui Narva linna eelarves on selleks ette nähtud vahendid vastavalt käesoleva Korra § 1 lõikele 4.  Lisas 1 nimetatud tegevustest antakse eelistus tegevusele, mis on suunatud korterelamute fassaadide rekonstrueerimisele või parandusele ja uuendamisele. 
(2) Kavandatavad tegevused (edaspidi projekt) peavad olema kooskõlas linna arhitektuuriliste, looduslike ja sotsiaalmajanduslike arenguvajaduste ja võimalustega. 
(3) Taotleja peab olema objekti kohta väljastanud vähemalt 3 (kolm) vormikohast pakkumiskutset (lisa 2) koos pakkumise tehniliste tingimuste loeteluga (edaspidi objekti pakkumiskutse) ja olema saanud vähemalt kolmelt pakkujalt hinnapakkumise koos pakkumise tehniliste tingimuste loeteluga, mis osutavad tehnilisele spetsifikatsioonile (edaspidi objekti hinnapakkumine). 
(4) Väljavalitud hinnapakkumine ei tohi olla põhjendamatult kõrge võrreldes teiste hinnapakkumistega. 
(5) Taotleja juhtorgani liikmed ei tohi olla parima hinnapakkumise esitanud isiku juhtorgani liikmed või aktsionärid või osanikud.  

§ 5.  Toetuse suurus 
(1) Projekti maksumuse moodustab lisas 1 nimetatud tegevuste maksumus koos käibemaksuga.
(2) Toetust antakse:
1) korteriühistule kuni 50% projekti maksumusest, kui objekt on muinsuskaitse all või asub muinsuskaitse all oleval alal juhul, kui Muinsuskaitseameti poolt on esitatud eritingimused korterelamute ehitustöödele fassaadide ja/või katuste  rekonstrueerimisel (katuse rekonstrueerimine, fassaadi rekonstrueerimine sh soojustamine/värvimine);
2) korteriühistule kuni 25% projekti maksumusest, kui objekt on muinsuskaitse all või asub muinsuskaitse all oleval alal juhul, kui Muinsuskaitseameti poolt on esitatud eritingimused korterelamute ehitustöödele fassaadide osalisel rekonstrueerimisel (akende vahetus üldkasutatavates kohtades, sissepääsu varikatuse, rõdu/lodža piirete, sillutisriba, sokli  rekonstrueerimine);

3) käesoleva paragrahvi lõike 2 punktis 1 nimetamata korteriühistutele kuni 30% projekti maksumusest fassaadide ja/või katuste rekonstrueerimise korral (katuse rekonstrueerimine, fassaadi rekonstrueerimine, sh soojustamine/värvimine);
4) käesoleva paragrahvi lõike 2 punktis 2 nimetamata korteriühistutele kuni 15% projekti maksumusest fassaadide osalise rekonstrueerimise korral (akende vahetus üldkasutatavates kohtades, sissepääsu varikatuse, rõdu/lodža piirete, sillutisriba, sokli  rekonstrueerimine).

(3) Maksimaalne toetus ühe taotleja kohta on:
1) 32 000 eurot esimesel aastal ning 16 000 eurot kolmel järjestikusel aastal kokku Korra § 5 lõike 2 punktides 1 ja 3 nimetatud objekti kohta;
2) 19 000 eurot esimesel aastal ning 9 500 eurot kolmel järjestikusel aastal kokku Korra § 5 lõike 2 punktides 2 ja 4 nimetatud objekti kohta.

3. peatükk

TOETUSE TAOTLEMINE JA TAOTLUSELE ESITATAVAD NÕUDED

§ 6.  Taotluse esitamine ja tähtaeg
(1) Toetuse taotlus (edaspidi taotlus) esitatakse taotleja poolt vastavalt käesoleva Korra § 7 esitatud nõuetele.
(2) Narva Linnavalitsus (edaspidi linnavalitsus) või linnavalitsuse poolt volitatud/määratud isik või asutus teatab toetuse taotluste esitamise tähtaja ning infotelefoni taotluste ettevalmistamise küsimuste nõustamiseks linna koduleheküljel, ajalehes või muudes ametlikes väljaannetes. 

§ 7.  Taotlusele esitatavad nõuded
Taotluse koosseisus esitatakse järgmised allkirjastatud dokumendid ühes eksemplaris:
1) vormikohane toetuse avaldus korterelamu fassaadi rekonstrueerimiseks või parandamiseks ja uuendamiseks (lisa 3);
2) taotluse esitaja isikut tõendava dokumendi koopia ja seadusjärgse esindusõiguseta isiku puhul lisaks tema volitusi tõendav volikiri;
3) taotluse esitamisele vahetult eelnenud majandusaasta kinnitatud aruande koopia, kus kajastub vähemalt taotleja 6-kuuline tegevus;
4) korteriühistu üldkoosoleku protokolli koopia, mis sisaldab otsust korterelamu fassaadi rekonstrueerimiseks või parandamiseks ja uuendamiseks vajalike tööde teostamise kohta; 
5) väljavalitud objekti hinnapakkumisele vastava objekti pakkumiskutse koopia koos tehnilise spetsifikatsiooniga; 
6) vähemalt kolme pakkuja objekti hinnapakkumise koopiad koos tehnilise spetsifikatsiooniga;
7) vormikohane objekti hinnapakkumise hinnavõrdlustabel (lisa 4) käesoleva Korra § 4 lõikes 4 nimetatud projekti kohta, kusjuures väljavalitud hinnapakkumine peab olema objektiivselt põhjendatud;
8) juhul, kui kavandatakse lisa 1 punktides 1, 2 nimetatud tegevust – ehitusseadusega ettenähtud korras koostatud ehitusprojekt ja ehitusluba;
9) juhul, kui kavandatakse lisa 1 punktis 3 nimetatud toimingut, mis ei ole ehitusseaduse mõttes ehitustegevus -  eelarve ja  remondiks kavandatavad  asukohad; 
10) taotleja poolt allkirjastatud kaaskiri, milles on märgitud taotleja nimi, registrikood ning üleantavate taotluse koosseisu kuuluvate dokumentide loetelu.
 

4. peatükk

TAOTLUSE MENETLEMINE

§ 8.  Taotluse vastuvõtmine
(1) Taotluse vastuvõtmisel kontrollib Narva linnapea (edaspidi linnapea) poolt volitatud isik taotluse esitamisel nõutavate dokumentide olemasolu ning tagastab taotlejale registreerimismärkega § 7 punktis 10 nimetatud kaaskirja koopia. 
(2) Kui taotleja ei esitanud toetuse taotlemiseks kõiki nõutavaid dokumente, taotlust ei menetleta ning see tagastatakse taotlejale. 

§ 9.  Taotluse ja taotleja vastavaks või mittevastavaks tunnistamine
(1) Linnapea käskkirjaga moodustatud kolme- kuni viieliikmeline hindamiskomisjon (edaspidi hindamiskomisjon) kontrollib vastuvõetud taotluses esitatud andmete õigsust ning taotleja ja kavandatava projekti vastavust Korras sätestatud nõuetele. 
(2) Hindamiskomisjoni liige ei tohi osaleda taotluse läbivaatamisel, kui ta on selle taotluse esitanud korteriühistu juhtorgani ja /või korteriühistu liige.
(3) Hindamiskomisjoni liikmetel on õigus ametitõendi esitamisel kontrollida taotluses esitatud andmete õigsust kohapeal. 
(4) Taotleja ja taotlus tunnistatakse vastavaks, kui on täidetud Korras sätestatud nõuded.
(5) Hindamiskomisjon määrab taotlejale tähtaja puuduste kõrvaldamiseks, kui esitatud taotluses või muudes korra alusel esitatud dokumentides on ebatäpsusi. Kui puudused kõrvaldatakse määratud tähtaja jooksul, loetakse taotlus õigeaegselt esitatuks.
(6) Hindamiskomisjon võib muuta taotletava toetuse summat, näidates ära hindamiskomisjoni ettepanekus muutmise põhjused. 
(7) Hindamiskomisjon koostab otsuse taotleja ja taotluse vastavaks või mittevastavaks tunnistamise kohta ning edastab taotluse ja taotleja vastavaks või mittevastavaks tunnistamise otsuse Narva Linnavalitsuse struktuuriüksusele, kelle ülesannete hulka kuulub koostöö korraldamine linna korteriühistutega (edaspidi Asutus), lisades kõik taotleja poolt esitatud dokumendid edasiseks menetlemiseks. Kui taotleja kavandatav projekt ei vasta toetuse saamiseks esitatud nõuetele, märgitakse mittevastavaks tunnistamise otsuses, millised nõuded ei ole täidetud ja milliste andmete põhjal on mittenõuetekohasus kindlaks tehtud. 
(8) Hindamiskomisjoni otsusele kirjutavad alla hindamiskomisjoni esimees ja hindamiskomisjoni liikmed.

[bookmark: _GoBack]§ 10.  Taotluse rahuldamine või rahuldamata jätmine 
Rahuldamisele kuuluvad hindamiskomisjoni vastavaks tunnistatud taotlused, järjestus määratakse taotluse registreerimise aja järgi. 

§ 11.  Toetuse vastuvõtmise kinnitamine ning edasine menetlemine 
(1) Asutus teatab vastavaks tunnistatud taotlejatele (edaspidi toetuse saaja) kirjalikult hindamiskomisjoni otsusest. 
(2) Kui toetuse saaja on nõus käesoleva paragrahvi lõikes 3 toodud kohustuste võtmisega, esitab ta allkirjastatud kinnituskirja (edaspidi kinnituskiri) Asutusele 15 (viieteistkümne)  kalendripäeva jooksul, arvates hindamiskomisjoni otsuse saamisest posti teel. 
(3) Kinnituskirjaga kinnitab toetuse saaja, et on nõus:
1) toetust vastu võtma;
2) hooldama ja kasutama rekonstrueeritud, rajatud või heakorrastatud objekti tähtajatult, arvates Asutuse poolt toetuse väljamaksmisest;
3) kandma omal kulul kõik rekonstrueeritud, rajatud või heakorrastatud objekti hooldamise, kasutamise ja kommunaalmaksudega seotud kulud;
4) tagasi maksma saadud toetuse Asutuse nõudmisel objekti mittesihipärase kasutamise korral, toetuse taotlemiseks ebaõigete andmete esitamise korral ning muude käesolevast korrast tulenevate rikkumiste korral korra sätete rikkumise aluseks olevast asjaolust teadasaamisest arvates ühe kuu jooksul;
5) säilitama toetuse taotlemise ja kulutuste tegemisega seotud dokumente vähemalt 7 aastat;
6) täitma muid toetuse saamiseks esitatud nõudeid. 
(4) Toetuse saaja annab kinnituskirjaga nõusoleku linnavalitsusel ja Asutusel teostada järelevalvet toetuse sihipärase kasutamise üle. 

§ 12. Muudatustest teavitamine
Taotleja ning toetuse saaja teavitab Asutust viivitamata kirjalikult:
1) oma postiaadressi või kontaktandmete muutumisest;
2)  korteriühistu ühinemisest või jagunemist;
3)  rekonstrueeritava või parandatava ja uuendatava või heakorrastatava objektiga seotud muutustest;
4) muudest toetuse saamist ja kasutamist mõjutavatest asjaoludest.


5. peatükk

TOETUSE VÄLJAMAKSETE TINGIMUSED

§ 13.  Kulutuste tegemist tõendavate dokumentide esitamine 
(1) Toetuse väljamaksmiseks esitab toetuse saaja pärast objekti valmimist ja selle eest täielikult tasumist Asutusele hiljemalt detsembrikuu 5. tööpäevaks kuludeklaratsiooni koos järgmiste dokumentidega:
1) selle isiku, kellelt toetuse saaja tellis teenust või tööd või ostis kaupa, väljastatud arve-saatelehe või arve koopia;
2) kui objekt on ehitis, siis selle isiku, kellelt toetuse saaja tellis teenust või tööd või ostis kaupa, väljastatud osutatud teenuse või tehtud töö või müüdud kauba üleandmist-vastuvõtmist tõendava dokumendi koopia;
3) käesoleva lõike punktis 1 nimetatud arve-saatelehe või arve koopial märgitud omafinantseeringu summa tasumist tõendava maksekorralduse koopia;
4) seadusega ettenähtud korras väljastatud kasutusluba, kui kasutusluba on nõutav. Kui kasutusluba ei ole nõutav, on projekti teostamist tõendavaks dokumendiks objekti ülevaatuse akt, mille allkirjastavad Asutuse volitatud esindaja ja toetuse saaja.
(2) Käesoleva paragrahvi lõike 1 punktis 3  nimetatud arve-saatelehe või arve koopial näidatud tehingu sisu peab vastama arve väljastanud isiku hinnapakkumisele.  
(3) Asutus kontrollib käesoleva paragrahvi lõikes 1 esitatud dokumentide õigsust ning võtab nõuetekohased kinnitatud kuludeklaratsioonid edasiseks menetlemiseks.

§ 14.  Järelevalve 
(1) Objekti järelevalvet teostab hindamiskomisjoni liige (edaspidi järelevalve teostaja).
(2) Järelevalve teostajal on õigus kontrollida toetuse saamisega seotud dokumente kohapeal käesoleva Korra § 13 lõikes 1 nimetatud asjaolude täpsustamiseks toetuse saaja ja selle isiku nõusolekul, kellelt toetuse saaja objekti heakorrastamiseks tellis teenust või tööd või ostis kaupa. 
(3) Järelevalve teostaja koostab järelevalvetoimingu tulemuste kohta kontrollakti, mille allkirjastavad järelevalve teostaja, toetuse saaja, isik, kellelt toetuse saaja objekti rekonstrueerimist või heakorrastamiseks tellis teenust või tööd, ning teised isikud, kes on kaasatud objekti ülevaatusse järelevalve teostaja poolt. 
(4) Järelevalve teostajal on õigus teha toetuse saajale järelevalve käigus avastatud puuduse kõrvaldamiseks ettekirjutus.

§ 15.  Toetuse maksmine ja maksmisest keeldumine 
(1) Toetus makstakse välja toetuse saajale, kui toetuse saaja on pärast projekti lõppemist tellitud teenuse või töö või ostetud kauba eest täielikult tasunud.
(2) Asutus kontrollib enne toetuse väljamaksmist toetuse saaja esitatud projekti eest täielikult tasumist tõendavat kuludeklaratsiooni ja sellele lisatud dokumente. 
(3) Toetus makstakse ülekandega toetuse saaja arveldusarvele. Enne toetuse maksmist kirjutavad Asutus ja toetuse saaja alla lepingule toetuse saamiseks.
(4) Toetust ei maksta, kui:
1) toetuse saaja ei ole tasunud täielikult projekti tööde eest või ei ole esitanud nõuetekohaseid kulutuste tegemist tõendavaid dokumente paragrahvi 13 punktis 1 nimetatud tähtajaks;
2) toetuse saaja on jätnud kinnituskirja Korra § 11 lõikes 2 ettenähtud tähtpäevaks tagastamata;
3) toetuse saaja, kellele järelevalve käigus avastatud puuduse kõrvaldamiseks on tehtud ettekirjutus, on jätnud ettekirjutuse tähtpäevaks täitmata;
4) puudub ehitusseaduse tähenduses nõutav kasutusluba või Korras ettenähtud objekti ülevaatuse akt;
5) teostatakse projekteerimis- või uurimistöid.
(5) Asutus saadab toetuse saajale toetuse maksmisest keeldumise teate toetuse maksmisest keeldumise aluseks olevast asjaolust teadasaamisest arvates 10 tööpäeva jooksul posti teel. 

§ 16.  Dokumentide säilitamine 
(1) Korra alusel esitatud dokumente taotlejale ei tagastata. Nimetatud dokumente säilitatakse Asutuses või muudes linnavalitsuse poolt volitud/määratud asutustes vähemalt 7 aastat. 
(2) Toetuse taotlemise ja kulutuste tegemisega seotud dokumente säilitab toetuse saaja vähemalt 7 aastat.

6. peatükk

RAKENDUSSÄTTED

§ 17.  Korra rakendamine 
(1) Linnapea moodustab Korra § 9 lõikes 1 nimetatud hindamiskomisjoni 15 tööpäeva jooksul arvates Korra jõustumisest. 



§ 18.  Määruse jõustumine
(1) Käesolev määrus jõustub selle vastuvõtmise hetkest.
(2) Tunnistada kehtetuks Narva Linnavolikogu 26.04.2007 määrusega nr 15 kinnitatud “Projekti „Kodulinn  kaunimaks“ raames korterühistute toetamise kord” käesoleva Korra jõustumise hetkest.









Tarmo Tammiste
Linnavolikogu esimees
































Narva Linnavolikogu 
_______ 2014 määruse nr ___
Projekti “Kodulinn kaunimaks” raames korteriühistute toetamise kord
Lisa 1

Tegevuste loetelu, millele võib projekti 
“Kodulinn kaunimaks” raames taotleda toetust 

	TEGEVUS
	TEGEVUSE KIRJELDUS

	
1. Korterelamute fassaadide  rekonstrueerimine

	
Toetatavate tegevuste hulka kuulub fassaadide rekonstrueerimine ja remont vastavalt kooskõlastatud projektile

	
2. Korterielamute  katuste  rekonstrueerimine
	Toetatavate tegevuste hulka kuulub katuste  rekonstrueerimine ja remont vastavalt kooskõlastatud projektile

	
3. Fassaadide värvimine
	
Värvimine vastavalt fassaadi passile ning  kooskõlastatud  värvilahendusele. 































Narva Linnavolikogu 
_______ 2014 määruse nr ___
Projekti “Kodulinn kaunimaks” raames korteriühistute toetamise kord
Lisa 2


	PAKKUMISKUTSE
	

	Taotleja nimi:
	          Taotleja postiaadress ja kontaktandmed:
	 

	 
	 
	Tänav, asula, vald/ linn, maakond:
	 

	 
	 
	 
	 
	 
	 
	 
	 
	 
	 
	 
	 
	
	 

	Taotleja registrikood: 
	 
	
	 

	 
	 
	 
	 
	 
	 
	 
	 
	 
	 
	 
	 
	Telefon, faks:
	 

	 
	 
	 
	 
	 
	 
	 
	 
	 
	 
	 
	 
	E-post:
	 

	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	 
	 
	 
	 
	 
	PAKKUMISKUTSE number
	 
	 
	 
	 
	 
	 
	
	

	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	Isiku ärinimi või füüsilisest isikust ettevõtja nimi, kellele pakkumiskutse esitatakse:
	 
	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	Käesolevaga kutsume Teid esitama oma hinnapakkumine käesoleva pakkumiskutse lisas toodud tehnilistes tingimustes nimetatud kaupade ja teenuste osas.
	 

	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	Teie hinnapakkumine eurodes tuleb esitada enne

	 
	
	ja peab jääma jõusse kuni 
	 
	.
	 
	 
	 
	 

	(kuupäev)
	 
	 
	 
	 
	 
	 
	 
	(kuupäev)
	 
	 
	 
	 
	 

	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	Hinnapakkumises tuleb ära näidata pakkuja ärinimi või füüsilisest isikust ettevõtja nimi, äriregistrikood või isikukood, aadress, kontaktandmed ning kaupade ja teenuste nimetused, käibemaksuta maksumus, käibemaks ja käibemaksuga maksumus pakutavate kaupade ning teenuste osas eraldi ja kokku.
	 

	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	Hinnapakkumisele palume märkida garantii kehtivusaeg
	 
	(aastates) 
	 

	ja tehnilise hoolduse võimaluste loetelu.
	 

	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	Hinnapakkumisel palume kinnitust, et kauba ja teenuste üleandmisel ja vastuvõtmisel koostatakse vastav  kauba ja teenuste üleandmist ja vastuvõtmist kinnitav dokument, milles kinnitatakse kauba tehnilistele tingimustele vastavust ja töökorras olekut. Palume kinnitust, et arve kauba või teenuse kohta väljastatakse eurodes.
	 

	Hinnapakkumises esitatud andmete õigsuse kontrollimiseks on hindamiskomisjoni liikmetel ametitõendi esitamisel õigus kontrollida dokumente kohapeal. 
	 
 

	

	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	Hinnapakkumine palume saata või tuua aadressil:
	 
	 

	 
	 
	 
	 
	 
	 
	 
	 
	 
	 
	 
	 

	1  Nõutav tehniline spetsifikatsioon (identne kõigile kauba või teenuse tarnijatele)

1.
2.
3.
4.
5.
6.
7.
8.
9.
10.





	 Pakkumiskutse esitaja:
	 
	 
	 
	 
	 
	 
	 
	 
	 
	 
	 
	


					(allkiri)



Narva Linnavolikogu
_____2014 määruse nr ___
Projekti “Kodulinn kaunimaks” raames korteriühistute toetamise kord
Lisa 3

Toetuse avaldus

	A osa

	1. Korteriühistu

	1.1.
	Korteriühistu nimi
	

	1.2.
	Korteriühistu registrikood
	
	
	
	
	
	
	
	
	
	
	

	1.3.
	Korteriühistu esindaja ees- ja perekonnanimi
	Eesnimi
	Perekonnanimi                        

	2.
	Arveldusarve number[endnoteRef:1] [1:  Reale 2. märgitakse taotleja arveldusarve number, millele soovitakse väljamakstava toetusraha kandmist ettevalmistavate tööde osas. Reale 2.2. märgitakse arveldusarve viitenumber, kui see on omistatud.] 

	

	2.1.
	Arveldusarve omaniku nimi2
	

	2.2.
	Arveldusarve viitenumber2
	

	3.
	Taotleja postiaadress ja kontaktandmed

	3.1.
	Linn
	

	
	
	

	3.3.
	Tänav/maja ja postiindeks
	

	3.4.
	Telefon, faks, E-post
	

	4. Töövõtja

	4.1.
	Arveldusarve number[endnoteRef:2] [2:  Reale 4.1. märgitakse töövõtja arveldusarve number, millele soovitakse väljamakstava toetusraha kandmist. Reale 4.3. märgitakse arveldusarve viitenumber, kui see on omistatud.] 

	

	4.2.
	Arveldusarve omaniku nimi2
	

	4.3.
	Arveldusarve viitenumber2
	

	5.
	Kavandatava tegevuse ja objekti asukoht[endnoteRef:3] [3:  Ridadele 5.1-5.3 märgitakse kavandatava tegevuse ja objekti asukoht.] 


	5.1.
	Linn
	

	
	
	

	5.3.
	Aadress
	

	6.
	Kavandatav ehitis
	

	6.1.
	Kavandatava ehitise puhul planeeritav ehitusloa või kohaliku omavalitsuse lähtetingimuste saamise aeg (kuu ja aasta)
	

	6.2.
	Kavandatava ehitise puhul planeeritav kasutusloa (vajadusel) saamise aeg (kuu ja aasta)
	

	7.
	Projekti nimi
	

	
	Kood
	Taotletava tegevuse nimetus
	Tegevuse/objekti maksumus (käibemaksuta, EEK )
	Käibe-
maks
(EEK)
	Toetuse summa (EEK)

	7.1
	01
	Korterelamu fassaadide rekonstrueerimine
	
	
	

	7.2
	02
	Korterelamute katuste  rekonstrueerimine
	
	
	

	7.3.
	03
	Fassaadide värvimine
	
	
	

	

	8.
	Kavandatavate tegevuste maksumus kokku 
	
	
	

	

	
Toetuse avaldus PROJEKTI “KODULINN KAUNIMAKS” RAAMES tegevuste tegemiseks                                                       B osa

	9.
	Kavandatava projekti teostamise aeg[endnoteRef:4] [4:  Reale 11 märgitakse kavandatav projekti alguskuupäev ja projekti lõppkuupäev. Projekti alguskuupäev peab olema hilisem kui 01. jaanuar 2006.a. ] 

	Alguskuupäev (xx.yy.zzzz)
                                
	Lõppkuupäev (xx.yy.zzzz)
                                 

	
	
	

	10.
	Kinnitan, et taotluse esitamise päevast kuni toetuse viimase osa väljamaksmiseni ei registreeri end käibemaksukohustuslaseks, kui käibemaksuseadus § 19 seda ei nõua[endnoteRef:5]. [5:  Rea 13 täidab korteriühistu kui ta taotleb toetust projektile koos käibemaksuga. ] 

	

	11.
	Kinnitan, et taotleja juhtorgani liikmed ei ole väljavalitud hinnapakkumise esitanud isiku juhtorgani liikmed või aktsionärid või osanikud
	

	12.
	Kinnitan taotleja kavandatava projekti omafinantseeringu olemasolu, millele taotletakse “Kodulinn kaunimaks” projekti raames toetust.
	

	13.
	Kinnitan, et kavandatavale projektile, millele taotletakse “Kodulinn kaunimaks” projekti raames toetust, ei ole saadud ega taotleta toetust teistest riigi ega kohaliku omavalitsuse vahenditest.
	

	14.
	Kinnitan, et taotleja nõustub maksma saadud toetuse objekti mittesihipärase kasutamise korral Asutuse nõudmisel tagasi
	

	15.
	Kokkuvõte projekti eesmärkidest ja tegevustest.


	16.
	Taotluse menetlemise ajaks määratud kontaktisiku ees- ja perekonnanimi ning kontaktandmed[endnoteRef:6] [6:  Read 19.1 - 19.4 täidetakse juhul, kui taotleja on määranud taotluse menetlemise ajaks kontaktisiku, kelleks ei ole real 1.3 märgitud isik.] 


	16.1.
	Eesnimi
	Perekonnanimi

	16.2.
	Postiaadress 

	16.3.
	Telefon, faks, E-post 

	16.4
	Amet



Kinnitan oma allkirjaga, et olen teadlik “Kodulinn kaunimaks” toetuse taotlusele kehtestatud nõuetest ja vastan toetuse saamiseks esitatavatele nõuetele. Kinnitan kõigi esitatud andmete ja dokumentide õigsust ning võimaldan neid kontrollida. 
Kohustun pärast toetuse saamist olema majanduslikult jätkusuutlik ja vastama järelepärimistele. Annan nõusoleku oma isikuandmete kasutamiseks toetuse määramisel ja maksmisel.

	__________________________
(allkiri)
___________________________
	

	
	
	
	
	
	
	
	
	

	
	(taotluse esitamise kuupäev, kuu ja aasta)

	(taotleja või tema esindaja ees- ja perekonnanimi)


Vastuvõtja allkiri………………………..
	




Palun vastake kõikidele küsimustele. Valige üks sobiv vastusevariant, märkides kasti rist (X)
Narva Linnavolikogu
_______2014 määruse nr ___
Projekti “Kodulinn kaunimaks” raames korteriühistute toetamise kord
Lisa 4

	Hinnapakkumiste võrdlustabel parima pakkumise valimiseks
	

	

	


Esitatud hinnapakkumised 								
	
	
	Pakkuja
	Pakkuja
	Pakkuja

	1. 
	Pakkumiskutse saanud isiku nimi 
	
	
	

	2. 
	Pakkumiskutse saanud isiku asukoht, postiaadress
	
	
	

	3. 
	Pakkumiskutse saatmise päev
	
	
	

	4. 
	Hinnapakkumise saamise päev 
	
	
	

	5. 
	Hinnapakkumise kehtivusaeg
	
	
	

	6. 
	Hinnapakkumise vastavus pakkumiskutse lisas toodud tehnilistele tingimustele
	
	
	

	7.
	Kavandatav projekti käibemaksuta maksumus
	
	
	

	8.
	Kavandatav projekti käibemaksuga maksumus
	
	
	



Parim valitud hinnapakkumine 
	Pakkuja nimi:
	

	Kavandatava tegevuse nimetus: 
	

	Kavandatava tegevuse maksumus, käibemaksuta: 
	

	Kavandatava tegevuse maksumus, käibemaksuga:
	

	Taotletav toetuse summa käibemaksuga:
	



Parima valitud hinnapakkumise põhjendus, kui ei ole valitud odavaimat hinnapakkumist: 
	









 ___________________________________________		__________________
     (toetuse taotleja või tema esindaja nimi ja allkiri) 			(kuupäev) 

Narva Linnavolikogu
______2014 määruse nr ____
Projekti “Kodulinn kaunimaks” raames korteriühistute toetamise kord
Lisa 5
	Kuludeklaratsioon
	

	

	


“KODULINN KAUNIMAKS” toetus

Kuludeklaratsioon nr _______ [endnoteRef:7] fassaadi rekonstrueerimiseks või hoovi heakorrastamiseks tehtud kulutuste deklareerimiseks  [7:  Täidab Asutus.] 


	Taotleja nimi 
	

	Taotleja registrikood 
	
	
	
	
	
	
	
	
	
	
	


Teatan, et esitan käesoleva taotluse kohta kuludeklaratsiooni, mille kohaselt olen teostanud kavandatud tegevuse[endnoteRef:8]: [8:  Märgitakse rist õigesse kasti.] 

lõplikult 

summas ________________[endnoteRef:9] eurot (käibemaksuga) ning sellega taotlen sihtotstarbelist toetust summas ________________[endnoteRef:10] eurot (käibemaksuga). [9:  Märgitakse käesoleva kuludeklaratsiooniga korteriühistu poolt tehtud kulutuste summa koos käibemaksuga.]  [10:  Märgitakse käesoleva kuludeklaratsiooniga esitatud maksenõude summa koos käibemaksuga.] 

Lisan järgmised kulutuste tegemist tõendavad dokumendid:

	Dokumendi nimetus
	Jrk.nr.
	Dokumentide arv
	Dokumentide number või numbrid

	Arve või arve-saateleht 
	1
	
	

	Maksekorraldus müüjale tasumise kohta
	2
	
	

	Teostatud tööde või üleandmise-vastuvõtmise akt [endnoteRef:11] [11:  Täidetakse juhul, kui heakorrastatav objekt on ehitis või kui toetatava tegevuse maksumus on koos käibemaksuga.] 

	3
	
	


	Projekti kogumaksumuse muutumise põhjus ja uus maksumus [endnoteRef:12] [12:  Juhul, kui projekti kogumaksumus ei ole sama, mis on näidatud kinnituskirjas, siis märgitakse käesolevale kuludeklaratsioonile projekti kogumaksumuse muutumise põhjused ja uus maksumus.] 







Kinnitan, et kuludeklaratsioonile lisatud hoovi heakorrastamiseks tehtud kulutuste tegemist tõendavatel dokumentidel olevad andmed on õiged.


______________________________
	      (allkiri)

Taotleja või tema esindaja ees- ja perekonnanimi
	
	
	


										(kuupäev)

	1.1.1 Täidab Narva Linnavalitsuse Asutus 
     Märkused ___________________________________________________________________
                     ___________________________________________________________________

      Dokumentide olemasolu kontrollinud:
     Nimi ja allkiri _________________________________________
     Kuupäev         _________________________





